האח הגדול-אוזנו כרויה, או – מה היה קולט מכשיר לקריאת מחשבות בטיול הרגועים של קא"ו – נובמבר 2002

איזה כיף,עוד טיול מתחיל…איזו יפה זאת על האופנוע…מתי אמא כבר תניק אותי…שייגמר כבר התדריך ונצא לדרך…מזג אוויר אידאלי לטיול רגועים…אני מחכה כבר שנגיע לחמי יואב…כביש מספר אחד ארוך ארוך ארוך…יספיק לי הדלק??…מה הוא רוצה ממני...סוף סוף כבישים עם פיתולים….איזה נוף….יו, האוכל נשאר בבית...איזה ריחות פריחה…אני רעב…האופנוע מגיב יופי לפיתולים של איזור בית-שמש…מקום מקסים לארוחת בוקר…איזה אנשים נפלאים…מתיי אמא כבר תחליף לי חיתול…הנוף מהמצפה עוצר נשימה…קפה כזה טוב לא שתיתי הרבה זמן…איך אני משיג את הטלפון של ההיא??…מגניב לראות כל-כך הרבה אופנועים חונים כל-כך יפה…חבל שאין לי אופנוע, אוטו זה לא זה…אני מחכה שנצא כבר לדרך…כשאני אהיה גדול,אני אקנה אופנוע…איזה קסם…את הכביש הזה אני מכיר משלב ב' של אופנוען מאומן…עכשיו אני אוכל להראות לכולם איך אני משכיב את האופנוע…לא ידעתי שיש נופים כאלו בארץ…המהירות הזו ממש מתאימה לי….אני נוסע כבר על טיפות הדלק האחרונות…מתיי ניתן כבר קצת יותר גז??…אני רוצה לישון…שלא יירד גשם…שיירד גשם…מוצץ,איזה כיף…אני צריך להתקשר לאישתי ולספר לה מה היא מפסידה…אין לי שום רעיון לסיפור דרך…מעכשיו-אני מגיע לכל טיול רגועים…1+1=2…עוד פעם עוצרים...יופי שמתדלקים בתחנה שלא לוקחת עמלה…רואים את חמי יואב באופק…איפה נפל המוצץ לעזאזל...כואב לי הטוסיק...איזה סירחון...נו,מתי נכנסים כבר...איזה באסה, אין לי מזומן...וואו, עוד אוטובוס.כמה אנשים, לא יהיה מקום...אוי המים נורא חמים...הממממממ איזה כיף...אני רעבה...למה כל האנשים מחייכים אלי...לא קשרתי את האופנוע...אמא שוב נעלמה...עוד פעם תפסו לי את הכסא...נו מתי הזקן הזה יפנה לי מקום בבריכה...מתי אמא כבר תניק אותי...מה כבר נוסעים?...מתי הטיול הבא...לא השגתי את המספר שלה...כיף לחזור באור יום...איזה ארגון...מה הטיול נגמר?

הקליטו מחשבות:
יובל קנון – עד חמי יואב.
קרין כהן ואלחנן שרון – חמי יואב ובחזרה.

תודות עבור:
•	תמיכה לוגיסטית: לנחום ליבוביץ, קרין כהן, והראל סמו
•	עזרה בתכנון המסלול: לאייל גרון
•	ביטוח הגרר: ל"אופנוגרר" ובפרט לגולן.
•	הווסטים : לאורן קוסלובסקי.
•	הפרסום: לקוקי על הסוזוקי, יובל קנון ואורן קוסלובסקי
•	הדפסת תוכנית הטיול : לגדי גורפינקל, אורן קוסלובסקי ויובל קנון
•	סימון הצמתים : לגנדי דבוירין, יובל קנון, קוקי על הסוזוקי, נחום ליבוביץ ואורי צייטלין
•	תפקוד כמאסף : לרוני פרגר וגיורא תמיר
•	תפקוד כחובש: לז'ק סודאי
•	רכב והסעת קרין כהן וזיו: לערן בן אליא
•	הערות קונסטרוקטיביות: למשה יניב, גנדי דבוירין, גדי גורפינקל, ואמיתי ונטמן
•	ואם שכחתי מישהו – סליחה.

אלחנן שרון